b"\n_START_ARTICLE_\nAlejandro Garc\xc3\xada Casa\xc3\xb1as\n_START_SECTION_\nTraject\xc3\xb2ria\n_START_PARAGRAPH_\nEl 1984 entra al planter del FC Barcelona, provinent de la UE Cornell\xc3\xa0. Va ser una de les promeses m\xc3\xa9s destacades del conjunt blaugrana de la segona meitat dels 80, i membre de l'equip juvenil que va guanyar el t\xc3\xadtol de 1987. Les seues bones actuacions el duen a les seleccions espanyols sub-18 i sub-20 i a debutar amb el primer equip a la Supercopa de 1990._NEWLINE_Tot i aix\xc3\xb2, en Lliga nom\xc3\xa9s juga al Bar\xc3\xa7a B, arribant als 19 partits. La temporada 93/94 \xc3\xa9s cedit al Rayo Vallecano, amb qui apareix en 22 ocasions, els seus \xc3\xbanics partits a la m\xc3\xa0xima divisi\xc3\xb3. A l'any seg\xc3\xbcent torna a ser cedit, aquesta vegada al Palam\xc3\xb3s CF, de Segona Divisi\xc3\xb3. Amb els empordanencs, juga 32 partits. Despr\xc3\xa9s, va militar al C\xc3\xa1diz CF, al Granada CF i al N\xc3\xa0stic de Tarragona abans de retirar-se el 2001._NEWLINE_Posteriorment, ha seguit vinculat al m\xc3\xb3n del futbol com a entrenador en categories inferiors del FC Barcelona. Entre novembre de 2014 i febrer del 2015 fou l'entrenador del Centre d'Esports Sabadell, per\xc3\xb2 fou destitu\xc3\xaft amb l'equip cuer de la segona divisi\xc3\xb3, i substitu\xc3\xaft per Juan Carlos Mandi\xc3\xa1."